324 DE REGIMINE VALETUDINIS. 



quae toto genere sunt salubria, et ea quae corporis tui unici 

 constitution! conveniunt. Vacuo animo esse, et hilari, ad 

 horas cibi, somni, et exercitationis, est ex optimis prae- 

 ceptis, ad prolongandam vitam. Quatenus ad animi pas- 

 siones, et studia; devita invidiam; metus anxios; iram 

 intus cohibitam ; subtiles et nodosas disquisitiones ; gaudia, 

 et exhilarationes immodicas; tristitiam alte pressam; et 

 non communicatam. Amplectere spes ; leetitiam potius 

 quam gaudium ; delectationum varietatem magis quam 

 satietatem ; admirationem, et propterea novitates ; studia 

 quae animum replent splendidis et illustribus objectis; ve- 

 luti, historias, fabulas, peragrationes naturae. Medicatio- 

 nem si omnino fugias, valetudine utens bona, corpori in- 

 gratior accedet, curn necessitas ingruerit. Eidem si nimium 

 assuescas, detrahet de viribus et efficacia ejus, quando 

 morbus advenerit. Probo potius diaetas quasdam, ad certa 

 tempora, quam usum medicamentorum frequentem; nisi 

 jampridem transient in consuetudinem. Diaetae enim hu- 

 jusmodi, alterant corpus magis, perturbant minus. Ne 

 contemnas accidens aliquod in corpore tuo novum et insue- 

 tum, sed consilium medicorum circa illud adhibe. Dum 

 aegrotas, valetudinem tuam cura maxime ; dum vales, cor 

 pore tuo utere, nee sis nimis delicatus : qui enim, dum 

 valet, corpori tolerantiam imperat ; in morbis compluribus, 

 qui scilicet non sunt acuti; diaeta sola, et corporis regimine 

 paulo exquisitiore, curari possit absque multa medicatione. 

 Celsus monitum illud suum, nunquam parturiisset ut me- 

 dicus, nisi una fuisset vir prudens. In praeceptis dat, tan- 

 quam arcanum tuendae valetudinis, et prolongandae vitae; 

 ut quis contraria alternet, et subinde mutet, sed cum incli- 

 natione in extremum benignius. Nempe, victu utere par- 

 ciore, et pleniore, sed pleniore saepius; vigiliis, et somno 

 largiori insuescas, sed somno magis: quietem, et motutn 

 sive exercitium repetas, sed frequentius rnotum ; et similia. 

 Ita enim natura simul et fovebitur, et robur acquiret. Ex 

 medicis aliqui, erga aegrum, et ejus desideria, tarn sunt 

 indulgentes, ut morbi curam legitimam non urgeant; alii 

 contra, tain regulares et rigidi, in procedendo secundum 

 artem, circa curam morbi, ut segri conditionem et naturam, 

 non satis respiciant : medicum elige temperatures mediae : 

 vel si hoc ad votum, in uno aliquo medico, non cesserit, 

 adhibe ex utroque genere unum : atque memor sis advo- 

 care medicum, corporis tui gnarum, non minus quam in 

 arte sua spectatum. 



